Source: http://docplayer.hu/2905367-Altalanos-beszamolo-a-tarsasag-a-szabadsagjogokert-jogvedo-szervezet-2008-as-tevekenysegerol-denes-balazs-elnok-s-k-budapest-2009-marcius-30.html
Timestamp: 2018-05-23 19:08:26
Document Index: 30944054

Matched Legal Cases: ['Bíróság ', 'bíróság ', 'bíróság ', 'bíróság ', 'bíróság ', 'Bíróság ', 'Bíróság ', 'bíróság ', 'bíróság ', 'bíróság ']

Általános beszámoló a Társaság a Szabadságjogokért jogvédő szervezet 2008-as tevékenységéről. Dénes Balázs elnök s.k. Budapest, március PDF
Általános beszámoló a Társaság a Szabadságjogokért jogvédő szervezet 2008-as tevékenységéről. Dénes Balázs elnök s.k. Budapest, március 30.
Download "Általános beszámoló a Társaság a Szabadságjogokért jogvédő szervezet 2008-as tevékenységéről. Dénes Balázs elnök s.k. Budapest, 2009. március 30."
1 Általános beszámoló a Társaság a Szabadságjogokért jogvédő szervezet 2008-as tevékenységéről Dénes Balázs elnök s.k. Budapest, március 30.
2 Tartalomjegyzék: I. BEVEZETŐ.3 II. III. IV. DROGPOLITIKAI PROGRAM Jogsegélyszolgálat Kampány a józan drogpolitikáért Felvilágosítás és önérvényesítés Magyarországon.6 4. Médiamonitor program Nemzetközi érdekérvényesítés & kampányvideók.9 POLITIKAI SZABADSÁGJOGI PROGRAM..16 ADATVÉDELMI ÉS INFORMÁCIÓSZABADSÁG PROGRAM Adatvédelem Információszabadság 19 V. HIV/AIDS PROGRAM Magyarországi tevékenységek AIDS Világnappal kapcsolatos tevékenységek Nemzetközi tevékenységek Előadások, szemináriumok Publikációk VI. VII. VIII. IX. BETEGJOGI PROGRAM Együttműködés az Autisták Országos Szövetségével Betegjogi nap Humángenetikai adatok Otthonszülés Egyéb Ügyek Konferenciák.29 EAST EAST PROGRAM AS TASZ PEREK ÁLLÁSA VIDEÓ PROGRAM Kiemelt jelentőségű nemzetközi filmjeink és fontosabb események Magyar nyelvű filmek..37 X. ÜGYVÉDHÁLÓZAT Előzmények A hálózat működése Ügyek Néhány konkrét ügy..44 XI. EGYÉB ÜGYEK 46 A Zsanett-ügy kivizsgálására létrejött Szakértői Bizottság.46 2
3 I. BEVEZETŐ 2008-ban a TASZ megszokott (drogpolitikai, betegjogi, politikai szabadságjogi, HIV/AIDS, információszabadság és adatvédelmi, SWAN) programjai mellé új programokat indított el: A Video Advocacy Program (VAP) a 2007-es kísérleti stádium után 2008-ban önálló projektté nőtte ki magát, hiuánypótló drogpolitikai kampányvideói iránt nagy a nemzetközi kereslet. Egy éves működése nyomán számos külföldi és nemzetközi szervezet indított el hasonló kezdeményezéseket, videóinkat több tízezren látták a különböző videómegosztó oldalakon tavaszától a TASZ a Soros Alapítványt felváltva lett az East-East: Partnership Without Borders Program magyarországi képviselője. Utóbbi programra egy új, főállású kollegát szerződtettünk ban indította el a TASZ European Drug Policy Initiative programját, mely az első olyan drogpolitikai projektünk, amely nem csak volt szocialista országokban, hanem Nyugat-Európában is tevékenykedik. Ősszel az ELTE Jogi Karával és az Open Society Institute-al közösen indítottuk el az első magyar Információszabadság Jogklinikát. A programba bekapcsolódott civil szervezetek szakmai gyakorlatra az ELTE Jogi Karáról fogadják az érdeklődő hallgatókat a program célja, hogy diákok már jogi tanulmányaik alatt is foglalkozhassanak közérdekű adatok közlésének megtagadása miati peres ügyekkel, illetve információszabadságal tavaszán indítottuk el ügyvédhálózat-kezdeményezésünket, melynek célja oszágosan az információszabadság perek számának növelése. A hét magyarországi régióból szerződtetünk ügyvéd partenereket, hogy közérdekű adatokkal kapcsolatos ügyekben ügyfélfogadást tartsanak az érdeklődőknek, és esetenként jogi képviseletet nyújtsanak információszabadság-ügyekben. Célunk, hogy az eddig elsősorban fővárosi fókuszú közérdekű adatos tevékenység a vidéki régiókban is megtalája helyét. A CEE Trust által támogatott program eredményeképpen Budapest mellett Pécsett, Szombathelyen, Kazincbarcikán, Szarvason és Veszprémben vannak partenereink, és egy dél-magyarországi pozíciót 2009-ben fogunk betölteni. Pécsett nagyrészt a TASZ közérdekű adatos tevékenységének hatására lérejött egy Társaság a Közérdekű Adatokért (TAKA) elnevezésű civil szervezet, melyet helyi ügyvédek alapítottak, akik a TASZ szakmai (és az ügyvédhálózaton keresztül anyagi) segítségével látnak el közérdekű adatok közlésének megtagadása miatt indult üygekben inygenes jogi képviseletet. Októberben egy új programot teszteltünk, amikor elindítottuk az aktívpolgár.net weboldalunkat (www.aktivpolgar.net). A sikeres próbát., melynek során adófizetők százai küldtek levelete a Gazdasági Minisztériumnak, hogy így bírják rá a tárcát egy vesztes pert követően a teljesítésre, a jövőben is folytatni szeretnénk. 3
4 A donor kedvező döntése okán 2009-ben is folytatódik az eredetileg a as periódusra tervezett Sex Work Advocacy Network (SWAN) projektünk. A program 16 országban van jelen, és nyújt segítséget a kommunikáció és a média terén szexmunkások jogaival foglalkozó civil szervezeteknek. A programot továbbra is a TASZ kazah származású kollágája koordinálja, főállású alkalmazottként ban is működött a TASZ Oknyomozó Programja, melynek célja a hazai oknyomozó újságírás támogatása. A program koordinátora Vajda Éva újságíró, mentorai Mong Attila, Miklósi Gábor, Bundula István és Varró Szilvia, tanácsadó tetsületében Bíró András, Messing Vera és Weiner László kapnak szerepet. A program pályázati alapon támogat újságírókat. A 2008-ban megjelent cikkek megtalálhatók az oknyomozo.hu weboldalon. A programot a CEE Trust szervezet támogatásával indítottuk el, azonban 2008 II. felére már egyéb támogatók adomáynaiból finanszíroztuk. Személyi és szervezeti ügyek 2008 nyarán pártalapítás miatt távozott a TASZ-tól Schiffer András, aki a Poltikai Szabadságjogi Program vezetője volt. Helyét Simon Éva szólásszabadság-jogász vette át. Szeptembertől az Információszabadság és Adatvédelmi Programot Hüttl Tivadar vezeti, elődje, Földes Ádám egy nemzetközi információszabadság-szervezet madridi programvezetője lett. A betegjogi és a HIV programokat is új kollegák írányítják tól, Kapronczay Stefánia és Bagyinszky Ferenc személyében ban is a TASZ volt a legaktívabban jelen lévő szervezet a magyar médiában. Sajtómegjelenéseinket egy éve a newsagent.hu hír- és sajtófigyelő szolgálatás követi nyomon, médiamegjelenéseink listája megtalálható a tasz.hu weboldalon. 4
5 II. DROGPOLITIKAI PROGRAM 1. Jogsegély A TASZ jogsegélyszolgálatában a droggal kapcsolatos ügyeket Dr. Fazekas Tamás és Dr. Baltay Levente ügyvédek vitték 2008-ban is. Alapesetben ingyenes jogi konzultációt nyújtunk ügyfeleinknek, amely lehet személyes konzultáció minden kedden a TASZ irodában, előzetes bejelentkezés alapján. Az egyszerűbb kérdéseket telefon vagy útján válaszoltuk meg, ebben a jogsegélyszolgálat vezetőjének gyakornoka, Hüttl Tivadar volt segítségünkre. 2. Kampány a józan drogpolitikáért A Társaság a Szabadságjogokért jogvédő szervezet megalakulása, 1994 óta szorgalmazza a büntető törvénykönyv kábítószerrel kapcsolatos szakaszainak módosítását oly módon, hogy a droghasználók mentesüljenek a büntetőjogi fenyegetettség terhétől. Bár a drogjogi szabályozás az utóbbi évtizedben többször is megváltoztatták, hol a szigorítás, hol az enyhítés irányába, egy valami változatlan maradt: a droghasználó feje felett mindig ott lebegett a büntetőjog Damoklész-kardja ban azonban, amikor a kormány nekilátott az új büntető anyagi jogi kódex kialakításának, napirendre került a kábítószerrel kapcsolatos szabályozás átalakítása is. Az Igazságügyi és Rendészeti Minisztérium felkérésére a Fővárosi Bíróság Büntetőjogi Kollégiumának elnöke, dr. Frech Ágnes egy olyan törvénytervezetet (a továbbiakban: tervezet) készített, amely a TASZ álláspontja szerint kisebb módosításokkal elfogadható alternatívát kínál a jelenlegi szabályozással szemben. A TASZ a Magyar Addiktológiai Társasággal és az Ártalomcsökkentők Közhasznú Egyesületével közösen kampányt indított a Btk. reformjának elősegítéséért, ennek keretében januárban sajtótájékoztatón ismertettük a média képviselőivel a Frech-féle tervezetet és válaszoltunk a felmerülő kérdésekre. A kampány stratégiájának kialakításában segítségünkre volt a CTF érdekérvényesítő programja, amelynek tréningjein részt vettünk. A kampány szócsöveként egy Internetes kampányoldalt indítottunk el (www.drogriporter.hu/drogreform), amelyen a következő elemek találhatók meg: 1. A kampányról kérdezz-felelet formában a legszükségesebb információk 2. A törvénytervezet a Frech-féle normaszöveg 3. Mit gondol a közvélemény? a TASZ által szeptemberben lekérdeztetett kérdésekre adott válasz a lakosság drogpolitikai attitűdjeiről 4. A petíció aláírásgyűjtés a reform támogatására 5. Küldjön levelet képviselőjének! online -küldési lehetőség országgyűlési képviselőknek 6. Sajtó a kampánnyal kapcsolatos sajtóhíradások 7. Kapcsolat 5
6 Készítettünk egy kampányfilmet is, amely egy rövidebb (8 perc) és egy hosszabb (40 perc) verzióban megtekinthető a kampányoldalon. A filmben a TASZ munkatársai mellett 11 ismert szakember nyilatkozik támogatóan a reformról, köztük rendőrök, pszichiáter, pszichológus, lelkész, toxikológus és kriminológus. A film megtekinthető a YouTube és a GoogleVideo videomegosztó oldalakon, ahol ezidáig kb alkalommal jelenítették meg. A filmből 100 db DVD-t készítettünk, illetve 1000 db szóróanyagok nyomtattunk ki, amelyben a kampány céljait és indokait ismertetjük káté formában. Ezekkel az anyagokkal politikai döntéshozókat célzunk meg. A kampány médiarecepciója pozitív volt, a program vezetője pedig publicisztikában (Népszabadság) és interjúban (Index) népszerűsítette azt. Bár a kormány ezidáig nem jelezte, hogy a Btk. kábítószerrel kapcsolatos szakaszainak módosítására készül, a kampánynak már vannak sikerei is: Az Állampolgári Jogok Országgyűlési Biztosa levelet küldött az Igazságügyi és Rendészeti Minisztériumnak, amelyben gyakorlatilag a TASZ által kezdeményezett dekriminalizációs kampány érveit ismétli meg és felszólít a Btk. kábítószerrel kapcsolatos szakaszainak módosítására, illetve a droghasználat szabálysértéssé minősítésére. A Kábítószerügyi Koordinációs Bizottságban (KKB) a minisztériumok és kormányzati intézmények mellett tavaly óta már a nem-kormányzati szervezetek által választott négy képviselő is teljes jogú tagként vesz részt, köztük a TASZ Drogpolitikai Programjának vezetője. Miután a civil képviselők szóvá tették, hogy a plenáris ülés miért nem tárgyalja a Btk. újrakodifikálásának kérdését, a KKB elnöke, Lamperth Mónika ígéretet tett arra, hogy egyeztetni fog Draskovics Tibor igazságügyi miniszterrel, és a közeljövőben egy rendkívüli ülésen napirendre kerül a büntetőjogi reform. Magán az ülésen azonban kiderült, hogy a jogértelmezési nézeteltérésektől függetlenül egyetértés van a tagok között abban, hogy a fogyasztókkal kapcsolatos büntetőjogi szabályozás túl szigorú, így egyetlen ellenszavazat mellett a bizottság megszavazott egy olyan határozati javaslatot, amely felszólítja a kormányt, hogy enyhítsen a fogyasztókat sújtó szankciókon (ekkor Lamperth Mónika már nem volt jelen). A KKB jogi szakbizottsága korábban már jóváhagyta azt a Frech Ágnes bírónő által jegyzett normaszöveget, amely a droghasználatot bűncselekményből szabálysértéssé minősítené. A június 12. ülésen a KKB azt a határozatot hozta, hogy az IRM-nek a bizottság következő, szeptemberi ülésén be kell számolnia az ezzel kapcsolatos álláspontjáról. A szeptember 18. ülésen azonban ismét nem került napirendre a Btk-módosítás kérdése amikor erre rákérdeztünk, csupán azt a kurta választ kaptuk, hogy az IRM nem tartja aktuálisnak a kérdést, és álláspontja szerint nem kell módosítani a drogjogi szabályozást. Így sajnos 2008-ban nem sikerült elérni, hogy a Btk. kábítószerrel kapcsolatos szakaszait módosítsák. 3. Felvilágosítás és érdekérvényesítés Magyarországon 6
7 Nagy örömünkre és nem kis munka árán a Drogriporter végre új arculatot kapott. A tartalmat megőriztük, de sokat javítottunk a különböző témák áttekinthetőségén. A Drogriporter tartalmait továbbra is eléri a menüpontokon keresztül, de most már egy kattintással eljuthat például az online tanulmány gyűjteményünkhöz, vagy a jogsegélyszolgálatunkhoz az oldalsó blokkokon keresztül. A könnyű kezelhetőség érdekében dossziékba rendeztük a TASZ mérföldkőnek számító drogpolitikai ügyeit, például a tűcsere ügyet, a Pszichiátriai Szakmai Kollégium anyagával kapcsolatos izgalmakat, a diszkórazziák polémiáját, vagy azt, hogy sikerült elérni: a mentő nem hívhat rendőrt a rosszul lett kábítószer-használóhoz. Új arculatot kapott a Médiamonitor Program is, most már sokkal könnyebben tudnak levelet küldeni azoknak a szerkesztőségeknek, amelyek drogtémában félretájékoztatják a közvéleményt. A Magyar Addiktológiai Társaság és az Ártalomcsökkentők Szakmai Egyesülete (a TASZ által megfogalmazott) sajtóközleményt adott ki arról, hogy a Magyar Olimpiai Bizottság elnöke, Schmitt Pál is csatlakozott az ún. Drogmentes Maraton mozgalmat támogató hírességek sorához. Szeretnénk felhívni a közvélemény figyelmét arra, hogy ez a kezdeményezés, bár kétségkívül tetszetős jelszavakat használ, a Szcientológia Egyház programja, s ily módon megkérdőjelezhető az alapítók szándékának őszintésége. Felszólítottuk a mozgalom támogatóit, hogy gondolják át újra részvételüket. A drogpolitikai programvezető a Magyar Narancsban publicisztikát közölt a témáról. A Drogpolitikai Program vezetője szakértőként továbbra is részt vett az Országgyűlés Kábítószerügyi Eseti Bizottságának, illetve teljes jogú nem-kormányzati tagként a Kábítószerügyi Koordinációs Bizottság ülésein, ezeken az ártalomcsökkentő programokhoz való jobb hozzáférést próbálja elősegíteni. A KKB június 12-ki ülésén előadást tartott a hazai ártalomcsökkentő programok helyzetéről, amelyben rámutatott az alacsony lefedettségre, a jogi és finanszírozási háttér bizonytalanságaira, a szolgáltatások hiányára a büntetés-végrehajtás rendszerében. Ez utóbbival kapcsolatban pozitív fejlemény, hogy a BVOP jelen lévő képviselője elmondta, jelenleg fontolgatják az első szubsztítúciós program bevezetését. A Magyar ENSZ Társaság június 26-án a kábítószer-ellenes világnap alkalmából ülést tartott, melynek témája az ENSZ 10 éves drogstratégiájának értékelése. 10 évvel ezelőtt az ENSZ Speciális Kábítószerügyi Közgyűlése (UNGASS on Drugs) a "Drogmentes világ - meg tudjuk csinálni!" jelszóval ült össze, és a drogok kínálatának és keresletének jelentős és mérhető csökkentését tűzte ki célul. A rendezvényen az elmúlt 10 évet értékelték a szakemberek, köztük a nem-kormányzati oldalról Bayer István gyógyszerprofesszor, aki 12 éven keresztül képviselte hazánkat az ENSZ Kábítószerügyi Közgyűlésén, Tounge Éva, a Bécsi NGO Bizottság elnöke, aki évtizedek óta küzd a civil társadalom érdekeinek érvényesítéséért az ENSZ intézményrendszerén belül, és idén a Szociális és Munkaügyi Minisztérium Elige vitam életműdíjjal jutalmazta, és Sárosi Péter, a TASZ Drogpolitikai Programjának vezetője. A rendezvényről készített videónk megtekinthető a honlapunkon augusztusában egyetlen hétvégén 9 drogtúladagolásos haláleset következett be Budapesten, ez a hír valósággal sokkolta a médiát és a közvéleményt. A TASZ intenzív 7
8 tájékoztató tevékenységet folytatott annak érdekében, hogy a büntetőjogi szigort sürgető politikusokkal szemben rámutasson arra, hogy a megoldás valójában az ártalomcsökkentő programok hozzáférhetőségének növelése lenne. Így például részt vettünk a KKB túladagolások megelőzéséről szóló stratégiájának kidolgozásában, a parlamenti eseti bizottság ezzel kapcsolatos tematikus vitájában, a honlapunkon pedig cikkeket közöltünk a túladagolás-megelőzés nemzetközi szakirodalmáról különösen a túladagolások visszafordítását szolgáló gyógyszer, a Naloxone terjesztéséről, illetve az orvosi heroinfenntartó programok hatékonyságát bizonyító vizsgálatokról. A drogpolitikai programvezető cikket írt a Magyar Narancs c. hetilapba ebben a témában (2008. augusztus 14. XX. évf. 23. szám), illetve Tiltsuk be a fiatalokat címmel a Népszabadság augusztus 18. számába. November 6-án Megelőzhető halálesetek címmel szerveztünk szemináriumot, amelyen 60, az ország különböző részeiből érkezett szakember vitatta meg a herointúladagolások megelőzésének kérdéseit az Európai Ifjúsági Központban. A konferencián kiderült, hogy a herointúladagolás az egyik fő haláloknak számít az európai fiatalok körében, és több droghasználó életét ragadja el minden évben, mint az AIDS. A HIVmegelőző programokkal ellentétben azonban a túladagolásokat megelőző ártalomcsökkentő programok és a velük kapcsolatos kutatás még gyerekcipőben jár. Az augusztusi 9 túladagolásos halálesetre felfigyelt ugyan a média és a politika is, azonban a reflexiók gyakran téves elképzeléseket tükröztek a túladagolásokkal kapcsolatban. Egyes politikusok megpróbálták úgy beállítani, mintha a büntetőjogi szabályozás enyhítése vezetett volna a tragédiákhoz - holott erről szó sincs. A 98-as szigorítást követő években például több ember halt meg évente herointúladagolásokban, mint jelenleg - az ilyen trendeket azonban mindig nemzetközi kontextusban kell nézni. A megelőzés egyik kulcsa az lehet, hogy a kutatások szerint a herointúladagolásokra többnyire társaságban kerül sor, így a droghasználók képzése és prevenciós eszközökkel való ellátása életmentő lehet. Ilyen eszköz például a naloxon, egy olyan gyógyszer, amelynek beadása blokkolja a heroin hatásait és visszafordítja a túladagolást. A megelőzés másik fontos eleme pedig az ellátórendszer fejlesztése, és különösen a fenntartó metadonterápiához való hozzáférés növelése. 4. Médiamonitor program A Drogriporter Médiamonitor programja idén is a korábbi évek gyakorlatához hasonlóan a hazai (és néhány külföldi) nyomtatott és internetes sajtót, illetve a drogtémában készült rádió- és televízió-műsorokat vizsgálta meg a hiteles információk közlésének szempontjából. A legtöbb írás továbbítva lett az eredeti munka szerzőihez, olvasói levél formájában január és december között 62 írás született a Médiamonitorban. A cikkek mentén a következő főbb témaköröket lehet kiemelni az időszakból: Gyakran biztosított sajtótémát a legnépszerűbb illegális drog, a kannabisz, elsősorban a használatából következő, nem kívánatos következményekről szóló híresztelések formájában (paranoia, skizofrénia, rákkeltő hatás). A szokásos, élettani hatásokat feszegető hírek mellett más megközelítések is megjelentek: az RTL Klub Házon Kívül 8
9 című műsorának március 6-ai adásában aránylag objektív szemszögből került bemutatásra egy megkérdőjelezhető iskolaigazgató gyakorlat: a füvező diákok közszemlére tett elhurcoltatása a rendőrséggel. Emellett a stáb interjúkat készített a drogfogyasztó diákokkal, akik használati szokásaikról és a drogok beszerzésének módjáról beszéltek (természetesen eltorzított képpel és hanggal). A média és a közélet számára új drogok ezúttal is nagy sajtóvisszhangot kaptak: a tavalyi Nexussal (2C-B) szemben idén a GHB és a khat került a figyelem középpontjába: az előbbi, mint az eddigi legveszélyesebb randidrog, utóbbi pedig, mint egy újabb veszedelmes szer, amely már Magyarországot is fenyegeti. A Médiamonitor egy újabb irányvonala lett a különböző prevenciós szervezetek programjának kielemzése. Az idei év első felében a Csillagok az Életért Drogellenes Alapítvány és a Drogmentes Maraton (ennek keretében a Narconon) programjai és kiadványai kerültek górcső alá. A cikkek egy jelentős része most is a híradások tárgyi tévedéseire hívta fel a figyelmet. Találkoztunk a drogok nevének, vagy a hatásért felelős vegyületének téves leírásával, adott szerhez nem megfelelő hatásmechanizmus társításával és a már elavult elméletek és tudományos modellek alkalmazásával. Kellemes meglepetés volt az RTL Klub XXI. század című sorozatának az április 22-én sugárzott, vallatószerekről készült epizód nyomán kialakult vitája a műsor riporterével, amely oda vezetett, hogy a stáb a Médiamonitor segítségét kérte egy készülő epizód szakmai alapjainak megteremtéséhez. Külföldi hírek közül az orvosi célzattal forgalmazott kannabisz, a pszichoterápiás célzattal használt ecstasy, illetve a pszichedelikumokkal kapcsolatos jelenlegi kutatások eredményei kaptak helyet a Médiamonitorban második felének legnagyobb visszhangot kiváltó, drogügyi eseménye kétség kívül az augusztusban bekövetkezett kilenc, heroinhasználattal összefüggésbe hozható haláleset volt. A tragédiákat a hazai média a saját szájíze szerint tálalta, és gyakran a szakmai szempontokat teljesen figyelmen kívül hagyva, politikai csatározásra használta fel a történteket. A Médiamonitor igyekezett minden írásra reagálni, amely szakmailag elfogadhatatlan érveléseket alkalmazott, és felhívta a cikkek szerzőinek figyelmét a hiteles és tényszerű híradás elengedhetetlenségére ebben a kényes témában, továbbá arra buzdította őket, hogy az események kapcsán a szakma állásfoglalásait részesítsék előnyben a politikai magyarázatokkal szemben.. 5. Nemzetközi érdekérvényesítés & kampányvideók A TASZ továbbra is aktív résztvevője a nemzetközi drogreform mozgalomnak, amelyen belül az elsők között alkalmazza a videó anyagokat mint az érdekérvényesítés eszközeit. A YouTube-hoz és Google Video-hoz hasonló videómegosztó oldalak több százmillió nézőt vonzanak naponta, a YouTube forgalma az elmúlt évben meghaladta az Internet teljes 2000-es forgalmát. A kampányvideók alkalmasak arra, hogy rövid, velős 9
10 üzeneteket hatékonyan juttassanak el olyan közönséghez, amely egyébként elérhetetlen lenne a hagyományos érdekérvényesítő eszközökkel. A videó programunk vezetője, Takács István Gábor részt vett a Witness Foundation montreáli tréningjén, ahol elsajátította a megfelelő technikai ismereteket. Januárban az USA Külügyminisztériuma és a Fehér Ház drogellenes irodája (ONDCP) konferenciát szervezett Budapesten Mi működik a keresletcsökkentés terén? címmel, az esemény burkolt célja az volt, hogy a térség kormányzati tisztviselői körében népszerűsítse a zéró-tolerancián alapuló amerikai megközelítést. A konferencián a TASZ munkatársa is részt vett, az angol nyelvű honlapon részletes kritikát közölt az ott elhangzottakról. A TASZ meghívást kapott az Európai Parlament ALDE frakciója által szervezett meghallgatásra, melynek témája az 1998-as UNGASS által lefektetett célok 10 éves felülvizsgálata volt. A programvezető Brüsszelbe utazott és beszédet tartott a megjelent képviselőknek és szakembereknek a témában, hangsúlyozva, hogy a jelenlegi drogkontroll-rendszer elavult keretrendszere reformokra szorul, és az emberi jogokat vissza kellene helyezni az őket megillető helyre a drogpolitika területén is. Így például felszólította a Parlamentet, hogy határozottan ítélje el Oroszországot, amiért az tiltja a WHO által a létfontosságú gyógyszerek listájára helyezett metadont, vagy Thaiföldöt, amely statáriálisan végzett ki drogkereskedelemmel gyanúsított embereket az utcán. A TASZ elnöke és a drogpolitikai program vezetője részt vett az ENSZ Kábítószerügyi Bizottságának (CND) 51. ülésszakán, amelynek plenáris ülésén először szólaltunk fel a magyar nem-kormányzati szervezetek közül. A hozzászólásban a kereslet és kínálatcsökkentés helyes egyensúlyának szükségességére hívtuk fel a figyelmet. Az ülésen kampányvideókat forgattunk: Silenced NGO Partner - Antonio Maria Costa, az ENSZ Kábítószer- és Bűnüldözési Irodájának (UNODC) igazgatója köszöntötte a nem kormányzati szervezetek képviselőit, hangsúlyozva, hogy a civil társadalomra nem mint csendestársra, hanem mint aktív, kritikus résztvevőre van szükség. Frederick Polak holland pszichiáter egy egyszerű kérdést tett fel az igazgatónak. Vajon hogyan magyarázza, Mr. Costa, hogy Hollandiában, ahol a felnőtt polgárok besétálhatnak egy coffee shop-ba és füvet vásárolhatnak maguknak, kevesebben fogyasztanak kannabiszt, mint számos egyéb európai országban, ahol a fűfogyasztást a törvény bünteti? A kérdés jelentősége nem kicsi: hiszen a drogtilalom alapkoncepciója az, hogy ha az állam bünteti a drogok fogyasztását és betiltja forgalmazását, magyarul büntetőjogi eszközökkel próbálja elfojtani a kínálatot, akkor a kereslet csökken vagy megszűnik. És fordítva: a legalizációval szembeni egyik fő érv az, hogy amennyiben a drogok forgalmazása legálisan szabályozott, akkor szükségszerűen megugrik a kereslet és a fogyasztás. Costa kitért a kérdés megválaszolása elől, csak annyit mondott, hogy jelenleg már Amszterdam polgármestere is szeretné a coffee shopokat kiszorítani a városból, tehát a holland modell megbukott. Mikor Dr. Polak egyetnemértésének adott hangot, Costa letorkollta, mondván, hogy ez nem holmi vitaklub, azért vagyunk 10
11 itt, hogy megoldjuk a drogproblémát, pont. A TASZ által készített, a videómegosztó oldalra feltöltött felvételen pedig látszik, hogy Polakot közben majdnem kivezette a teremből egy biztonsági őr. A TASZ a YouTube nézőit (több mint 80 ezren jelenítették meg a videót azóta) arra hívta fel, hogy küldjenek t Costának, és tegyék fel neki ugyanezt a kérdést. Majdnem 200-an valóban küldtek is tiltakozó levelet, amelyekből egy csokorra valót fel is tettünk az angol nyelvű website-unkra (www.drugreporter.net). A videó hatására Costa felkereste Hollandiát, ahol hivatalos minőségében először látogatott meg egy coffee shopot és egy ellenőrzött belövő szobát. Mr. Costa and his NGO Critiques ebben a rövid videóban a CND-n részt vevő nem-kormányzati szervezetek képviselői kommentálják Mr. Costa beszédét. Is the World Drug Problem Contained? a videóban szakemberek értékelik az elmúlt 10 év kábítószer-politikáját. Lunatics or Reformers? a videóban a drogreform mozgalom jeles képviselői beszélnek arról, hogy milyen elképzeléseik vannak a jelenlegi drogkontrollrendszer átalakítását. A CND ülésén meginterjúvoltuk Mr. Felipe Graceres-t, a bolíviai kormány szociális miniszter-helyettesét, aki kifejtette kormánya álláspontját a koka-levél szabályozásának kérdésében, és készítettünk egy filmet Coca Leaf: The Heritages of the Andes címmel. A Nemzetközi Kábítószer-Ellenőrzési Szerv (INCB) idei éves jelentése ugyanis kritizálta Bolíviát és Perut, felszólítva kormányaikat, hogy vessenek véget a koka-levél rágásának országaikban. A film azonban bemutatja, hogy a koka-rágás az Andok-vidékén több ezer éves múltra tekint vissza, szerves része a kulturális tradícióknak, egészségügyi kockázatait pedig az ENSZ jócskán eltúlozta. A bolíviai kormány ezért kezdeményezte a koka-levél termesztésének és fogyasztásának újraosztályozását. Az ENSZ támogatásával május 3. és 5. között részt vettünk a moszkvai AIDSkonferencián is, ahol dokumentumfilmet forgattunk arról, hogy vajon miért nem juthatnak metadonhoz az orosz droghasználók. A konferencián megdöbbenéssel vettük tudomásul, hogy egyetlen orosz kormánytisztviselő, narkológus vagy kutató sem volt hajlandó megemlíteni a metadon helyettesítő terápiát és a tűcserét egyetlen beszédben vagy előadásban sem. A drogpolitikai programvezető publicisztikát írt a témában az Élet és Irodalom c. hetilapba ( Miért áll vesztésre Moszkva az AIDS-ellenes harcban?, 52. évf. 24. szám, június 13.). A filmet elérhetővé tettük a YouTube videómegosztó oldalon, ezenkívül több száz DVD-t is gyártottunk belőle, amelyekből eljuttattunk a Pompidou Csoport októberi moszkvai konferenciájára is. A TASZ munkatársai május 11. és 15. között részt vettek a nemzetközi ártalomcsökkentő konferencián Barcelonában, ahol 5 kampányvideót készítettek: Human rights precedes drug control lefilmeztük és megvágtuk Paul Hunt, az ENSZ speciális emberi jogi megbízottjának beszédét a konferencián, aki 11
12 hangsúlyozta, hogy az emberi jogi alapelvek elsőbbséget élveznek a drogkontrollcélokkal szemben az ENSZ alapokmányai szerint, így nem lehet indokolni a droghasználók jogainak sérelmével járó politikai beavatkozásokat a cél szentesíti az eszközt elv alapján; Thailand: opportunity or obscenity? a Nemzetközi Ártalomcsökkentő Egyesület (IHRA) a következő évben Thaiföldön kívánja szervezni az ártalomcsökkentő konferenciát, ez a döntése azonban felzúdulást váltott ki számos aktivista körében, akik szerint ezzel az IHRA legitimálhatja a thai kormány represszív drogpolitikáját és veszélybe sodorhatja a droghasználók életét. A rövid filmben meszólaltatjuk a szembenálló véleményeket. Questions from a Parallel Universe a UNODC igazgatója elfogadta a meghívást az ártalomcsökkentő konferenciára, ahol beszédet tartott. Ennek kapcsán megkértük a konferencia résztvevőit, hogy fogalmazzanak meg egy kérdést az igazgatóhoz, a kérdéseket filmre vettük. Polak's question: Round 3 Polaknak Barcelonában is sikerült kérdést feltenni Costához, ezúttal azonban átfogalmazta kérdését: vajon mit tanult Costa hollandiai látogatásából? Az igazgató ismét rövidre zárta a vitát. Elmondta, hogy hamarosan olvasható lesz a UNODC website-ján a coffee shopokkal kapcsolatos hivatalos állásfoglalás, amelynek következtetése: a legális kínálat okozza a használatot, és a tilalom működik, Amszterdamban ugyanis háromszor akkora a kannabiszfüggők aránya, mint bárhol másutt Európában. Eléggé meghökkentünk ezen a válaszon, ezért közvetlenül az ülés után meginterjúvoltuk Dr. Alex Wodak, az ausztráliai St. Vincent kórház addiktológiai osztályának igazgatójának véleményét, aki az egyik legelismertebb drogpolitikai szakértő a világon. Wodak rámutatott, hogy Costa állítását nem igazolják a tudományos bizonyítékok, valójában a kannabisz-függőség előfordulása nem magasabb Amszterdamban, mint a legtöbb európai nagyvárosban; Ibogaine Session a konferencia egyik szekciója az iboga-terápiáról szólt, amely sokak szerint hatékonyan képes a heroinfüggőket leszoktatni a drogról. A szekcióban elhangzott előadások pro- és kontra véleményeket fogalmaztak meg a csodaszerrel kapcsolatban. Június elején a Rendőrtiszti Főikolával közösen az Európai Bizottság által támogatott Connections Project keretében Budapesten szemináriumot szerveztünk a rendőrség és az ártalomcsökkentő szolgáltatások közötti együttműködés témájában. A szemináriumra 7 európai országból hívtunk meg jogalkalmazókat, kormánytisztviselőket és ártalomcsökkentő szolgáltatókat, hogy elősegítsük a párbeszéd kialakítását a drogpolitika különféle szereplői között. Az előadók között szerepelt a kirgiz rendőrség egyik magasrangú rendőrtisztje, egy amerikai rendőrtiszt és a frankfurti Café Fix ártalomcsökkentő központ vezetője. 12
13 A civil társadalom és az ENSZ kapcsolatainak építéséért felelős Vienna NGO Committee július 7. és 9. között szervezte meg a Beyond 2008 Globális Fórumot, amelyre több mint 300 nem-kormányzati szervezet kapott meghívást a világ minden régiójából. A fórum része annak a folyamatnak, amelynek a célja, hogy a civil szervezetek is beleszólhassanak az ENSZ 10 éves kábítószer-stratégiájának értékeléséről folyó vitába. A civilek azzal a céllal gyűltek össze az ENSZ bécsi palotájában, hogy a harmadik nap végén elfogadjanak egy az ENSZ tagállamoknak szóló, teljes konszenzuson alapuló javaslatcsomagot. Amikor a tagállamok magasszintű kormányzati képviselői jövő márciusban összegyűlnek az elmúlt 10 év globális drogpolitikájának értékelésére, a civilek határozatát is felolvassák majd nekik. A konszenzus elérése azonban nem volt könnyű egy olyan találkozón, ahol egymás mellett ültek a tiltáspártiak és a szabályozáspárti legalizátorok. 3 napon keresztül késhegyig menő viták folytak a határozat szövegéről, és még az utolsó órában sem volt biztos, hogy sikerül-e elfogadni egy olyan verziót, amelyre mindenki rábólint. A kényes kérdések (pl. ártalomcsökkentés, droghasználók bevonása) külön mukacsoportok alakultak, amelyeken gyakran hisztérikus jelenetek után voltak képesek megállapodni a felek valamiféle kompromisszumban. A TASZ az európai régió egyik delegáltjaként vett részt az eseményen, előzetesen arra is engedélyt kértünk és kaptunk, hogy forgassunk a helyszínen. Sajnos a második nap a rendezők leállították a kamerázást a plenáris ülésen arra hivatkozva, hogy egy tiltáspárti amerikai civil szervezet (Partnership for a Drug Free America) tiltakozott az ellen, hogy filmre vegyük őket. Ennek valószínűleg ahhoz is volt köze, hogy a prohibicionisták nem szerették volna, hogy nyilvánvaló legyen: a Fehér Ház egyik alkalmazottjának utasításait követik a vita során. Sajnos az amerikaiak befolyása elegendő volt ahhoz, hogy kitiltsák a kamerát a teremből, így csak a folyósón forgatott interjúkból tudtunk filmet készíteni. Több filmet is készítettünk a fórumról. Az egyikben (3 nap 10 percben) a fórummal kapcsolatos benyomásaikról szólaltattuk meg a résztvevőket, egy másikban (Drogmentes világ meg tudtuk csinálni?) a 10 éve elfogadott utópisztikus célkitűzésekkel kapcsolatos gondolataikat osztották meg velünk. További 3 rövidfilmet készítettünk még a bécsi civil fórumon: 1) Drogháború - az új Jim Crow? az amerikai drogellenes háború rasszista vonatkozásairól. 2) Az absztinencia az első? az ártalomcsökkentés és az absztinencia viszonyáról. 3) Iskolai drogtesztek a diákok szúrópróbaszerű drogszűréséről. A TASZ 2008-ban együttműködési projektet folytatott a grúziai Alternative Georgia nevű civil szervezettel, amelynek technikai segítséget nyújtottunk a drogpolitikai reformért folytatott küzdelmében. A 6 milliós lakosságú Grúziában a rendőrség minden évben mintegy 60 ezer embert (1%) állít elő kábítószerrel való visszaélés gyanújával, akiknek 8-9 órán keresztül sorban kell állniuk azért, hogy levegyék a vizeletmintájukat drogtesztelés céljából. A drogtesztek eredményei szerint azonban a gyanúsítottak 70%-a negatívnak bizonyul ez pedig alátámasztja az emberi jogi szervezetek azon vádját, miszerint itt valójában nem drogpolitikáról van szó, hanem extra pénzbevételi forrásról a hatóságok számára. A pozitívnak bizonyult emberekkel súlyos pénzbírságot fizettetnek, 13
14 amennyiben fizetésképtelenek, akkor elárverezik a házukat, vagy súlyos börtönbüntetésre ítélik őket. Ezt a témát dolgoztuk fel a Looking for an Alternative c. filmünkben, amelyet áprilisban forgattunk Tbilisziben, és októberben tettük fel az Internetre. Véleményünk szerint ez az egyik legjobban sikerült dokumentumfilmünk. A filmet először Tbilisziben mutattuk be nyilvánosan az október végi országos ártalomcsökkentő konferencián, ahol a drogpolitikai programvezető előadást tartott. Reményeink szerint azt a grúz nemzeti televízió is sugározni fogja. Ugyanebben az évben egy kirgiz civil szervezetnek (Legal Clinic Adilet) is segítséget nyújtottunk, novemberben a TASZ elnöke és videóprogramjának vezetője Bishkekben járt, ahol médiatréninget tartottunk számos ottani aktivistának, illetve videóinterjúkat készítettünk számos szakemberrel, döntéshozóval és szolgáltatóval az ártalomcsökkentés helyzetéről. A filmet orosz nyelven forgattuk, az angol nyelvű feliratokat a helyi partnerünk segítségével készítettük el. A végeredmény hamarosan az Interneten is látható lesz. A Common Sense for Drug Policy és az Open Society Institute támogatásával szeptemberében egy új nemzetközi drogpolitikai projekbe is belefogtunk Európai Drogpolitikai Kezdeményezés (European Drug Policy Initiative, EDPI) néven. A projekt célja, hogy felpezsdítse a drogpolitikai reformtevékenységet az Európai Unióban. Bár sok nemzetközi hálózat és agytröszt foglalkozik drogpolitikával Európában, ezek többnyire magasszintű konzultációt folytatnak kormányokkal, kutatások végeznek vagy konferenciákat szerveznek. A mi célunk azonban az, hogy a rendelkezésre álló rengeteg tudományos bizonyíték és szakmai érv ne csupán döntéshozók és szakemberek számára álljon rendelkezésre, hanem eljusson a médián keresztül a szélesebb közönséghez is, így formálva a drogpolitikával kapcsolatos közvéleményt. A hagyományos, konferenciák rendezésére, jelentések kiadására és véleménycserére irányuló hálózatok helyett mi konkrét anyagi támogatást és eszközöket nyújtunk a partnerszervezeteinknek ahhoz, hogy előmozdítsák a drogpolitikai reformot saját országukban, illetve hozzájáruljanak a nemzetközi kampányokhoz is. Magyarországgal együtt 7 EU tagállamban (Svédország, Hollandia, Dánia, Csehország, Lengyelország, Bulgária, Magyarország) felvettük a kapcsolatot civil szervezetekkel, és helyi koordinátorokat alkalmazunk az együttműködés megkönnyítésére. Az EDPI a következő tevékenységeket folytatja az első évben: Közvéleménykutatások minden országban (Dánia kivételével az eredmények már minden országból megérkeztek januárra) ezek segítségével felbecsülhetjük a célországokban a drogpolitikával kapcsolatos szociális attitűdöket, összehasonlíthatjuk a nemzeti különbségeket, illetve mérhetővé válik a változás; Sajtólisták minden országban összegyűjtjük a drogpolitikai témákban aktív újságírók listáját, ezt fel tudjuk használni; Drogpolitikai Tények az amerikai Drug War Facts mintájára fontos európai drogpolitikai adatokat tartalmazó kiadványt hozunk létre a média számára; 14
15 Európai Parlamenti választások az EP választások idején a képviselőjelöltek drogpolitikai nézeteiről adatok gyűjtünk, és létrehozunk egy olyan drogpolitikai térképet, online adatbázist, amely lehetővé teszi a választók számára a tájékozódást; Filmek filmeket forgatunk az egyes célországokban fontos és égető drogpolitikai kérdésekről, ezeket a filmeket érdekérvényesítő célokra használjuk fel; Eddig két országlátogatást folytattunk: novemberben Dániában a drogfogyasztó aktivisták nemzetközi találkozóján vettünk részt, meginterjúvoltunk számos köztisztviselőt, orvost, szociális munkást és droghasználót. Feldolgoztuk a dán heroinfenntartó program, illetve a Christiania bezárására tett erőfeszítések kérdését. December elején pedig Hollandiába látogattunk, ahol a coffee shopok bezárásának kérdésében forgattunk filmet ez Smoking without Borders címmel januárban felkerült az Internetre is. 15
16 III. POLITIKAI SZABADSÁGJOGI PROGRAM A politikai szabadságjogok program három fő területe a véleménynyilvánítás szabadsága, a gyülekezési és az egyesülési jog. E három alapjoggal kapcsolatban a TASZ programvezetője 4 éven át Schiffer András volt. Schiffer András júliusi távozása óta a programvezető Simon Éva. Schiffer távozásának oka az volt, hogy pártot kívánt alapítani, a TASZ alapszabálya pedig a politikai pártoktól való függetlenséget írja elő a szervezet számára, így az Ügyvivői Testület úgy döntött, hogy a TASZ ügyvivője nem lehet egy formálódó új politikai párt vezetője. Simon Éva szólásszabadság-jogász korábban a Magyar Tartalomszolgáltatók Egyesületének volt a jogásza. A TASZ 2008-ban megbízási szerződéses jogviszonyt létesített vele, 2009-ben születik döntés a jogviszony esetleges átalakításáról. A politikai szabadságjogok területén a TASZ tevékenységét elsősorban a belpolitikai események határozzák meg. A őszi zavargások, a gyülekezési joggal kapcsolatos Alkotmánybíróság határozatok, a kormány jogalkotási tevékenysége és a rendőrség jogalkalmazása határozta meg leginkább a programot. A kormány előkészítette a Büntető törvénykönyv módosítását, amely kifejezetten a gyülekezési joggal való visszaélés, és egyéb gyülekezési jog gyakorlása közben a zavargások során megvalósult magatartásokat hivatott büntetni. A TASZ a jogalkotást folyamatosan figyelemmel kísérte, számos módosító javaslatot tett mind az előterjesztő Igazságügyi Minisztérium, mind az Országgyűlés Emberi Jogi Bizottsága előtt. A javaslataink egy részét a jogalkotó elfogadta, más része úgy lépett hatályba, hogy az továbbra is alkotmányossági aggályokat vet fel. Az érdekérvényesítés hatékonyabbá tétele érdekében a TASZ kezdeményezte, hogy két szakmailag felkészült és a TASZ szemléletmódjához leginkább közel álló szervezettel együtt készítsünk közös álláspontot. Az Eötvös Károly Közpolitikai Intézet és a Helsinki Bizottsággal közösen készített szakmai javaslatot benyújtottuk az Igazságügyi és Rendészeti Miniszternek, aki két alkalommal egyeztetett a civil szervezetekkel. A gyülekezési joggal kapcsolatos jogalkalmazási problémák elsődlegesen a Meleg Méltóság Menete, a Tarka Magyar, majd az október 23-i megemlékezések körül voltak. A tüntetésekkel kapcsolatban a TASZ számos sajtónyilatkozatot tett (M1, TV2, RTL, MR1 Kossuth, Klubrádió, Lánchíd Rádió, Inforádió, Népszabadság, Magyar Hírlap, Magyar Narancs) amelyben kifogásolta a kordonok alkalmazását, az ellentüntetésekkel kapcsolatos rendőri intézkedéseket, valamint a zavargók és az ellentüntetők hasonló módon való kezelését. A 2008 nyarán a Meleg Büszkeség napi felvonuláson történtek miatt a TASZ jogászai különböző bűncselekmények miatt feljelentéseket tettek (az eljárások még nem fejeződtek be). A TASZ az eseméynek után kezdeményezte, hogy a faji, nemzeti és etnikai, valamint vallási csoport tagja elleni erőszak c. bűncselekmény fokozott büntetőjogi védelmét terjesszék ki a lakosság egyes csoportjaira is, így védve a szexuális 16
17 orientáción alapuló kisebbségek jogait. A jogszabálymódosításra sor is került 2008 őszén a büntető jogszabályok módosítása során. A véleménynyilvánítással kapcsolatban a TASZ az előkészítés alatt álló jogszabályokról adott ki állásfoglalást, valamint egyeztetéseken vett részt. Így elsősorban a polgári törvénykönyv személyhez fűződő jogokról szóló fejezetével kapcsolatban részletes módosító javaslatot készített, mely részben átvezetésre került a beterjesztett polgári törvénykönyvbe. Véleményeztük a Médiaszolgáltatásokra vonatkozó szakmai tervezetet, amely az új Médiatörvény alapját képezi majd. Az ember méltóságát sértő, úgynevezett gyűlöletbeszéd törvénytervezetet véleményeztük, álláspontunkat az Országgyűlés Emberi Jogi Bizottsága előtt is ismertettük. A témában több sajtóorgánumnak nyilatkoztunk (MR1 Kossuth, Magyar Hírlap, Magyar Narancs, Népszava), amelyben kifejtettük alkotmányossági aggályainkat a törvénytervezettel kapcsolatban. A véleménynyilvánítás szabadsága körében az index.hu, az origo.hu, a Magyar Nemzet és a kreatív online számára jogsegélyt nyújtottunk. Az Emberi Jogok Világnapján, december 10-én több hazai civil szervezet egész napos programsorozatot szervezett. Ennek keretén belül a TASZ középiskolások számára foglalkozást tartott a szólásszabadság alkotmányos jogáról. Délután kerekasztalbeszélgetést szervezett a gyülekezési jog szabályozásáról és gyakorlatáról, majd részt vett a gyűlöletbeszédről szóló kerekasztal-beszélgetésen. A politikai szabadságjogokkal kapcsolatban a programvezető több hazai és nemzetközi konferencián adott elő: Magyarország, Budapest, Central European University: Data Retention Workshop, szeptember Magyarország, Tihany, Internet Hungary: Az internet korlátozása, mint a nemzetközi konfliktusok fegyvere október Bulgária, Szófia: II South East Europe Media Forum, november Spanyolország: Barcelona, COST A30 Media Regulation, november Bosznia-Hercegovina, Sarajevo: Media Ethics and Self-regulation Workshop december Egyesült Királyság, London: Civil Liberties Union Meeting, december Magyarország, Budapest, Független Médiaközpont: Médiatörvény és az önszabályozás december A témában megjelent, illetve megjelenés előtt álló publikációk: Simon Éva: A lekérhető audiovizuális médiaszolgáltatások szabályozása, Alkalmazott Kommunikációtudományi Intézet november Simon Éva: Az adatvédelmi hatásvizsgálat bevezetésének lehetősége Magyarországon in. Szabad adatok, védett adatok, BME, augusztus Megjelenés előtt Simon Éva: A gazdasági újságírás jogi kérdései, in. Hogyan írjuk, hogyan olvassuk a gazdaságot, Akadémiai Kiadó, 2009 április 17
18 Simon Éva: New media legislation: methods of implementing rules relating to ondemand services, in. Media Regulation, CEU Press, 2009 június IV. ADATVÉDELMI ÉS INFORMÁCIÓSZABADSÁG PROGRAM Adatvédelem Adatmegőrzési szabályok megtámadása novemberében az Alkotmánybíróság befogadta a TASZ elektronikus hírközlési szolgáltatók adatmegőrzési kötelezettsége miatt beadott utólagos normakontrollra, és a támadott rendelkezések megsemmisítésére irányuló indítványát (melyet májusában nyújtotunk be az Ab-hez: az Alkotmánybíróság az Ombudsmani hivatallal együtt az egyedüli olyan intézmény Magyarországon, melyet semmilyen hivatali határidő nem köt eljárása tekintetében a TASZ ezt a helyzetet már többször kifogásolta, ezidáig sikertelenül) Ez azt jelenti, hogy az Alkotmánybíróság érdemi vizsgálatra alkalmasnak találta a beadványt. A TASZ által sérelmezett törvény telefon- és internetszolgáltatók számára kötelezővé teszi, hogy a vezetékes, a mobil-, valamint az internetes kommunikáció valamennyi forgalmi adatát rögzítsék, s az ügyészség, rendőrség vagy nemzetbiztonsági szolgálatok megkeresésére kiadják a tárolt személyes adatokat. A forgalmi adatok segítségével pontosan nyomon lehet követni, hogy telefonon ki kivel, milyen időpontban, mennyi ideig vagy milyen gyakran érintkezik. Ezen adatokból a polgárok kapcsolatai jól feltérképezhetők, a kommunikáció gyakoriságából következtetni lehet a kapcsolatok intenzitására, a kommunikáció időpontjából következtetni lehet a kapcsolatok minőségére és a résztvevő felek életmódjára, szokásaira. A forgalmi adatok körébe tartoznak a mobiltelefonok földrajzi helyzetét jelző adatok is, amelyek városi környezetben nagy pontossággal mutatják a telefonhasználók tartózkodási helyét. Felmérés a térfigyelő kamerákkal kapcsolatos költségekről Budapesten Az Igazságügyi és Rendészeti Minisztérium a közterület-felügyeletről szóló törvény módosítására készül, és a rendőrség mellett a közterület felügyelet munkatársainak is megadná a jogot térfigyelő rendszerek működtetésére. A TASZ álláspontja ismert a térfigyelő rendszerekkel kapcsolatban: a kamerás térfigyelés korlátozza az információs önrendelkezéshez való jogunkat, mindenütt, ahol kamerát szerelnek fel magunkon érezhetjük az ismeretlen megfigyelő tekintetét. Semmi nem utal arra, hogy a térfigyelés valóban biztonságot adna, de azt biztosra vehetjük, hogy a magánszféránk jelentősen beszűkült. A közbiztonság javulása és a térfigyelő kamerák működtetésének összefüggéseit semmilyen tudományos eredmény nem igazolja. A bűnüldözésnek és bűnmegelőzésnek azonban ez egy rendkívül költséges módja, s a TASZ-nak az a véleménye, hogy a súlyos milliókat a biztonságtechnikai lobbi anyagi támogatása helyett hatékonyabban is fel lehetne használni. A célból, hogy megtudjuk, hogy pontosan hány forint vándorol az adófizetők zsebéből a térfigyelő rendszereket felállító cégekhez, mennyibe kerül ezek üzemeltetése, a TASZ mind a 22 budapesti önkormányzatot megkereste kérdéseivel. A december 31. napjáig kapott válaszok alapján azt mondhatjuk, hogy kerületenként körülbelül évente millió forint megy el térfigyelő rendszerek fenntartására, bővítésére. Az összes adat megérkezése alapján a TASZ összefoglaló 18
19 tanulmányt készít majd a térfigyelő rendszerek pénzügyi hátteréről. Remélhetőleg ez a majd segíti meggyőzni a jogalkotót és a közvéleményt, hogy nem célszerű a közterület felügyeletnek is szélesíteni a feladatkörét. Információszabadság Miniszterelnöki Hivatal elleni per: október 7-én hirdetett ítéletet a Fővárosi Bíróság a Miniszterelnöki Hivatal (továbbiakban: MEH) elleni perünkben. A TASZ februárjában fordult a Miniszterelnöki Hivatalhoz (MEH) közérdekű adatigényléssel, melyben kérte a évben tartott kormányülések összefoglalóit és azok mellékleteit. A MEH elutasította az igényt arra hivatkozva, hogy az összefoglalók államtitoknak minősülnek, a mellékletek pedig döntés megalapozását szolgáló adatok, ezért automatikus nyilvánosságkorlátozás alá esnek. A TASZ keresetet adott be, melyben kérte a bíróságot, hogy kötelezze a Miniszterelnöki Hivatalt az adatok kiadására. A MEH az eljárás során a mellékletek egy jelentős részét önként kiadta a TASZ részére. A Fővárosi Bíróság első fokú ítéletében részben helyt adott a kereseti kérelemnek. Az összefoglalók és azok mellékletei közérdekű adatok, amelyek megismerésére minden állampolgár jogosult. A bíróság indoklásában kifejtette, hogy a Kormány működésének megismeréséhez fűződő közérdek áll szemben az állam azon legitim érdekével, hogy bizonyos információkat elzárjon a nyilvánosság elöl. Főszabályként azonban a nyilvánosságnak kell érvényesülnie, és nem fogadható el, hogy a kormány egész adathalmazokat államtitokká minősítsen. A személyes adatok védelméről és közérdekű adatok nyilvánosságáról szóló évi LXIII. törvény (Avtv.) lehetővé teszi, hogy a közérdekű adatot tartalmazó dokumentum igénylő által meg nem ismerhető részeit felismerhetetlenné téve teljesítsék az adat kiadását. Erre a bíróság szerint jelen esetben is lehetőség van. A Kormány tagjai és az államtitkárok jogállásáról szóló évi LVII. törvény 13/A. -a értelmében a kormányülésről készült hangfelvételek a miniszterelnök eltérő rendelkezése hiányában nem nyilvánosak. A bíróság ezt a szabályt megengedhető kivételnek tekintette az Avtv. nyilvánosságot biztosító főszabálya alól, ezért a TASZ kereseti kérelmét ebben a vonatkozásban elutasította. A TASZ továbbra is úgy gondolja, hogy a évi LVII. törvény 13/A. -a olyan ellentétben áll az Avtv. szabályaival, amely alkotmányossági aggályokat vet fel, ezért a TASZ valószínűleg a közeljövőben az Alkotmánybírósághoz fordul majd a kollízió feloldása érdekében. A TASZ fellebbezett az ítélet ellen. Álláspontunk szerint nincsen helye az államtitok kitakarásának, mert nem is beszélhetünk államtitokról. A per során ugyanis kiderült, hogy egész dokumentumokat minősítettek államtitokká, ez pedig nem lehetséges, hiszen a titoktörvény kifejezetten adatok titokká minősítéséről rendelkezik. Az állam-, és szolgálati titokról szóló törvény értelmében ugyanis csak adatok minősítése lehetséges. Nem volt bizonyítás az elsőfokú eljárás során arra vonatkozóan, hogy mely adatokat minősítettek szabályosan. 19
20 Szintén fellebbezéssel élt a TASZ a hangfelvételek vonatkozásában, mert az elzárást megengedő szabályra nem található felhatalmazás az Avtv.-be, márpedig csak akkor lehetséges korlátozni a nyilvánosság főszabályát, ha ezt az Avtv. megengedi. Fellebbezési kérelmünkben indítványoztuk, hogy az Ítélőtábla forduljon az Alkotmánybírósághoz. Sikeres Gripen kampány: A Gripen - ellentételezési üzlet részleteinek megismeréséért Gergely Zsófia, az origo.hu újságírója indított pert a TASZ segítségével. Az ellentételezés tételes teljesítési listájának kiadásáért folyó pert első fokon és jogerősen is megnyertük, a TASZ a minisztérium perbéli teljesítménye, és korábbi tapasztalatai alapján arra számított, az alperes nem fogja kiadni a kért adatokat, ezért az aktivpolgar.net weboldalon kampányt indított az adatok nyilvánosságáért. Mintegy 2 nappal a kampány tervezett indulása előtt, kínos ügyekben a nyilvánosságra hozatal időpontjaként rendszeresen használt péntek délutáni időpontban a minisztérium ben teljesítette az ítéletet. A teljesítéssel azonban volt egy kis probléma. A TASZ képviselőjének megküldött listák közül az egyik azt tartalmazta, hogy mely naptári napon mely összegű ellentételezésről döntött az illetékes minisztériumi bizottság ezek az adatok a per alatt is végig nyilvános adatok voltak ezért biztos nem kellett volna pereskedni. A másik megküldött lista összesen 14 cég nevét tartalmazta, annak a megjelölése nélkül, mekkora összegű befektetési vagy exporttámogatásban részesültek e cégek. A TASZ ezek után indította el kampányát az adatok nyilvánosságáért. Érdeklődők százai küldtek levelet a minisztériumnak, és november 5-étől kezdve a minisztérium, sőt maga a miniszter válaszolt is nekik. Ráadásul, leveléhez Bajnai Gordon az érdeklődő állampolgároknak csatolt egy olyan táblázatot is, amely eddig titoknak számított: végre elárulták, mely cég mekkora összegben lehetett részese az ellentételezési üzletnek. A kampány elérte a célját, a jövőben több hasonló jellegű akciót tervezünk. Sajnálatos módon azonban a kormányzati kommunikációból még mindig az tűnt ki, hogy a teljesítésre nem a jogerős bírósági ítéletek következtében, hanem a svéd fél hozzájárulása miatt került sor. Lezárult az ORFK-per A TASZ novemberében kérte az országos rendőrfőkapitánytól a hatályban lévő valamennyi utasítás, intézkedés és azok mellékleteinek kiadását. Adatigénylésünk nagy része teljesült, mert az ORFK a kért információk körülbelül 90 %-át a rendelkezésünkre bocsátotta, a maradék joganyag vonatkozásában azonban az állam bűnüldözési és bűnmegelőzési érdekeire hivatkozva elutasító választ adott. A kért adatok minden állampolgárt közvetlenül is érintenek, hiszen részben ezek alapján intézkednek a rendőrök, ezért a TASZ úgy gondolta, hogy mindenki számára megismerhető közérdekű adatokról van szó, hiszen így ellenőrizhető, hogy a rendőrség működése megfelel-e az alkotmányos rendnek vagy sem. Ennek megfelelően szervezetünk keresettel fordult a Fővárosi Bírósághoz. Az ORFK az eljárás során azzal érvelt, hogy a rendőrségről szóló évi XXXIV. törvény (Rtv.) 86. (5) bekezdése a rendőri intézkedés tervezetével, rendőrség egyes belső szervezeti 20
Beszámoló a Társaság a Szabadságjogokért 2003. évi szakmai tevékenységéről
Beszámoló a Társaság a Szabadságjogokért 2003. évi szakmai tevékenységéről 1. Jogfejlesztő program 1.1. Jogszabály-tervezetek véleményezése TASZ Álláspontok A kérdéses időszakban több jogszabály tervezetet